આ બધામાં ઉત્તર પ્રદેશના નવા નીમાયેલા કેશવ પ્રસાદ મૌર્યનું નામ સૌથી વધુ ચોંકાવનારું છે. વડા પ્રધાન નરેન્દ્ર મોદીની જેમ કેશવ પ્રસાદ મૌર્ય પણ બચપણમાં તેમના પિતાની દુકાનમાં ચા અને અખબાર વેચતા હતા. તેઓ ૧૮ વર્ષ સુધી અલ્હાબાદમાં વિશ્વ હિંદુ પરિષદના પ્રચારક રહ્યા છે. યુ.પી.ના ફુલપુર મતક્ષેત્રમાંથી ૨૦૧૪માં પહેલી જ વાર તેઓ સાંસદ બન્યા. તેઓ અતિ પછાત જાતિમાંથી આવે છે. તેમની સામે હત્યાથી માંડીને કેટલાક અપરાધિક મામલાઓ કોર્ટમાં છે. તેમને ઉત્તર પ્રદેશમાં ભાજપના અધ્યક્ષ બનાવીને પક્ષે કટ્ટર હિંદુવાદી છબીની સાથે પછાત વર્ગના મતદારોને રિઝવવાની કોશિશ કરી છે.